Vra vir Ernst: Wat is hierdie wit goed op my vetplante se blare? | Netwerk24
Vra vir Ernst: Wat is hierdie wit goed op my vetplante se blare?
Die Australiese wasluis (Icerya purchasii).
Anne Stassen van Klaradyn-aftreeoord skryf: Ernst, ek soek raad vir 'n baie ongelukkige melkhoutboom (Sideroxylon inerme). Dis geplant in 'n halwe balie, maar moet al oud wees, want die stam het verdeel in vier individuele "bome". Dis taamlik misvormd en knopperig. Sekere dele toon al nuwe groei, maar ander dele is dor en besig om te vrek.
Ek vermoed dis al baie gesnoei om aan te pas by die klein tuin waarin hy staan. Ek wil dit graag in die grond oorplant. Wat is die regte manier om dit te doen? Aangesien dit 'n beskermde spesie is, kan jy dit mos nie sommer net uithaal en op die ashoop gooi nie!
Antwoord: Anne, jou boom in die houer het reeds wortels in die grond. Dit is 'n wildevy en moontlik die wydverspreide Ficus burkei. Oppervlakkig lyk dit na die beskermde melkhoutboom (Sidero­xylon inerme). As jy die blaartjies afbreek, behoort daar 'n melkerigheid te wees. Die boom word baie groot, maar jy kan hom kleiner hou met slim snoeiwerk. Gee vir die boompie kompos en maak hom weekliks nat, dit sal hom baat. As dit dié soort is, kan hulle wortels ook skade aan boustrukture aanrig, veral as dit te na aan 'n gebou groei. Wildevye word nie deur die wet beskerm nie.